«Կամուրջ»-ի պատմությունը սկսվում է 1998թ.-ից, երբ «Փրկեք Երեխաներին» կազմակերպությունը Հայաստանում նախաձեռնեց միկրոֆինանսական ծառայությունների մատուցման ծրագիր: 2000թ.-ին «Փրկեք Երեխաներին» (Save the Children Federation Inc.) կազմակերպության կողմից հիմնադրվեց Միկրո ձեռներեցության զարգացման բարեգործական հիմնադրամը, որին նույն թվականին փոխանցվեց նաև CRS ամերիկյան կազմակերպության կողմից երկու տարի առաջ սկսված միկրոֆինանսական մեկ այլ ծրագրի շարունակման իրավունքը: Միկրո ձեռներեցության զարգացման բարեգործական հիմնադրամը 2010թ. ապրիլի 27-ին ստեղծեց «Կամուրջ» ՈՒՎԿ ՍՊԸ-ն, որը և դարձավ հիմնադրամի միկրոֆինանսական ծառայությունների մատուցման իրավահաջորդը: 2012թ. փետրվարի 21-ին «Կամուրջ» ՈՒՎԿ ՍՊԸ-ի վերակազմավորման արդյունքում ստեղծվեց «Կամուրջ» ՈՒՎԿ ՓԲԸ-ն: